Subject: EMPLi ettepanek tõhusamate autorongide lubamiseks metsamaterjalide veol
From: Jaan Lindmäe <[email-masked]>
To: <[email-masked]>, "Triin Reisner", <[email-masked]>, <[email-masked]>
Cc: Jaan Lindmäe <[email-masked]>
Date: Thu, 17 Apr 2025 12:08:38 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetvad,

Alltoodus Eesti- Metsa- ja Puidutööstuse Liidu ettepanek tõhusamate
autorongide lubamiseks metsamaterjali veol.

Taust: 2018. aastal lisati liiklusseadusesse säte (LS § 341 lõige 8),
mille kohaselt on jagatavat veost eriloa alusel võimalik vedada kuni 52
tonnise täismassiga autorongiga tingimusel, et autorongil on vähemalt
seitse paarisratastega telge (v.a. pööratavate ratastega teljed). Selline
autorong on praegu valdav ka riigimetsa vedudel. RMK ja kogu
puidusektorile tõi see muudatus kaasa positiivse majandusliku mõju.

Aastaid on arutatud võimalust täiendada eeltoodud regulatsiooni ja
võimaldada kuni 60 tonnist täismassi lisades autorongile täiendava
paarisratastega telje (kokku 8 telge) ja pikendades autorongi pikkust kahe
meetri võtta kuni 20,75 meetrini.

Transpordiameti tellimusel valmis 2024. aastal uuring „Raskemate ja
pikemate veoste mõju arvutamine riigiteede taristule“, milles kokkuvõtvalt
tõdeti, et lisanduva telje ja pikkusega autorong kuni 60 tonnise
täismassiga ei ole teedele ja sildadele koormavam kui praegu lubatav 52
tonnise täismassiga autorong. RMK teed projekteeritakse ja ehitatakse juba
aastaid arvestusega, et nendel saaksid sõita 60 tonnise täismassiga
autorongid.

Autorongide täismassi tonnaaži tõstmine 60 tonnile on põhjendatud
alljärgnevate argumentidega:

1) suureneb veo efektiivsus 20% võrra;

2) väiksema transpordi kulu tõttu tõuseb puidutööstuse konkurentsivõime;

3) paranevad puidutööstuse konkurentsitingimused võrreldes peamiste
eksportpartnerriikidega (nt Soomes ja Rootsis on lubatud kuni 76 t
metsaveokid);

4) paraneb keskkonnamõju, kuna väheneb veokite süsiniku ja peenosakeste
heide. Ümarpuidu veol väheneks aastane läbisõit 10,5 miljonit kilomeetrit,
õhku paisataks ligikaudu 14 kt vähem CO2-te (so 20% kogu ümarpalgi veo
heitest) ning keskkonda jääb reostamata 2700 rehvi vähem;

5) väheneb liiklustihedus, kuna sama koguse veoks on vaja vähem veokeid;

6) leeveneb metsaväljaveo autojuhtide tööjõu puudus.

Ettepanek: seadustada kuni 60 tonni täismassi lubamine 8-teljelistele
paarisratastega täishaagisega (4-teljeline veok ja 4-teljeline haagis)
autorongidele eriveo loa alusel. Vajadusel kehtestades vedudele täiendavad
tingimused, nagu näiteks riigimetsa ümarpuidu veos on juba aastaid
kasutusel elektrooniline veodokument ning lepingute kohaselt ei maksta
vedajatele tasu üle lubatud kaalu veetud materjali eest.

Lugupidamisega